





ИЗПЪЛНИТЕЛНА АГЕНЦИЯ
„ПРОГРАМА ЗА ОБРАЗОВАНИЕ“

На 28.05.2026 г. в ОбУ „Д-р Петър Берон“ ще се проведе представяне на STEM урок на тема: „От традиционното облекло към 3D дизайна – как технологиите променят модата“.
Урокът ще покаже как съвременните технологии могат да бъдат успешно съчетани с българските традиции и културно наследство. Учениците ще представят своите знания и умения, свързани с проучване на традиционното облекло, дигитално моделиране и създаване на 3D дизайни, вдъхновени от народните носии и модерните тенденции в модата.
Чрез използването на STEM подхода участниците ще демонстрират как науката, технологиите, инженерството, изкуството и математиката могат да бъдат интегрирани в учебния процес по интересен и практико-приложен начин. Събитието ще даде възможност на учениците да развият своята креативност, дигитални умения и умения за работа в екип.
Представянето на STEM урока е част от стремежа на училището към прилагане на иновативни методи на обучение и създаване на модерна образователна среда, насочена към подготовката на учениците за предизвикателствата на бъдещето.

